钦定古今图书集成/历象汇编/岁功典/第008卷 > 《四序回文》十二首 金宇文虚中
## 钦定古今图书集成/历象汇编/岁功典/第008卷 > 《四序回文》十二首 金宇文虚中

春

短草铺茸绿，残梅照雪稀。暖轻还锦褥，寒峭怯罗衣。
翠涟冰绽日，香径晚多花。细笋抽蒲密，长条舞柳斜。
折花幽槛小，倾酒绿杯深。蝶舞轻风晓，莺啼老树阴。

夏

“翠密围窗竹，青圆点水荷。睡多嫌昼永，醒少得风和。”
草径迷深绿，莲池浴腻红。早蝉鸣树曲，鲜鲤跃潭东。
暴雨随云骤，惊雷隐地平。好风摇箑透，轻汗挹冰清。

秋

晚日欣帘卷，凉风觉袂摇。远吟高兴遣，长醉宿愁销。
短苇低残雨，虚舟带晚潮。断鸿归暗浦，疏叶堕寒梢。
戚戚蛩吟苦，茫茫水驿孤。日衔山色暮，霜带菊丛枯。

冬

“鹘健呼风急，乌啼促景残。窟深宜兔蛰，蒲折荫鱼寒。
裂瓦寒霜重，铺窗月影清。灭灯惊好梦，孤枕念深情。”
“秀柏留阴绿，芳梅蘸影斜。溜檐冰结玉，装树雪飞花。”